**Lisa 1. HANKELEPINGU *projekt***

**Siseministeeriumi infotehnoloogia- ja arenduskeskus (SMIT või *tellija*)**, registrikood 70008440, aadress Mäealuse 2/2, 12618, Tallinn, keda esindab põhimääruse alusel peadirektor … ja

**… (täitja)**, *registrikood ……..….., aadress……., keda esindab seaduse alusel/ volikirja alusel …….*

Täitja arveldusarve number kuhu arve tasutakse (IBAN)…………..

1. **Üldandmed**
   1. Lepingu sõlmimise alus: riigihange ,,**Rahvastikuregistri baastehnoloogia uuendamine, etapp 2** " (viitenumber 297619).
   2. Rahastamisallikas: Euroopa Liidu poolt kaasrahastatud Siseministeeriumi valdkondliku digipöörde 2023-2025 algatuse „SF Rahvastikuregistri baastehnoloogia uuendamine“ vahendid, toetuse kood 1S40-RF21-01212-RR2.
   3. Poolte lepingulised kontaktisikud on:
      1. Tellija kontaktisikud:

Mikk Saaretalu, e-post [mikk.saaretalu@smit.ee](mailto:mikk.saaretalu@smit.ee), tel. 5348 0083, või tema asendaja;

Kristel Neier, e-post [kristel.neier@smit.ee](mailto:kristel.neier@smit.ee), tel. 5345 2024, või tema asendaja.

* + 1. *Täitja kontaktisik(ud) ………...…., e-post …….…., tel. ……...;*
  1. Lepingu lahutamatuks osadeks on järgnevad lisad:
     1. Lisa 1.1 – SMIT töövõtulepingu üldtingimused;
     2. Lisa 1.2 – ÜVA vorm;
     3. Lisa 2 – Tehniline kirjeldus;
     4. Lisa 2.2 – Kodukord;
     5. Lisa 3 – Täitja pakkumus;
     6. Lisa 4 – Mittefunktsionaalsed nõuded
  2. Lepingu juurde kuuluvateks lahutamatuteks osadeks loetakse kõik lisad ja riigihanke alusdokumendid ning täitja riigihankes esitatud pakkumus ja pooltevahelised kirjalikud teated, mida lepingu lisadena eraldi ei allkirjastata.
  3. Lepingu tõlgendamisel lähtutakse võlaõigusseaduses sätestatud lepingu tõlgendamise reeglitest ning prioriteetsuselt hankelepingust ning seejärel töövõtulepingu üldtingimustest. Kui hankelepingus ei ole välistusi üldtingimustest, siis kohaldatakse üldtingimustes sätestatut.

1. **Lepingu ese**
   1. Täitja teostab järgneva töö: REST tehnoloogial põhinevad kaasaegsed X-tee teenused ja kasutajaliides ebaõnnestunud X-tee kandeteenustega saadetud andmete peale kandmiseks rahvastikuregistrisse (töö sisu ja eesmärk on kirjeldatud täpsemalt lisas 2).
   2. Täitja tagab lepingu kogumahu lepingukohase täitmise 18 kuu jooksul alates töödega alustamisest arvates*.*
2. **Lepingu täitmine**
   1. Täitja alustab lepingu täitmist esimesel võimalusel pärast selle sõlmimist, kuid mitte hiljem kui 20 tööpäeva jooksul lepingu sõlmimisest arvates.
   2. Tellija annab täitjale teada lepingu täitmise algustähtaja e-kirja teel. Tellijal on õigus ühepoolselt nimetatud tähtaega edasi lükata vajaliku perioodi võrra põhjendatud vajaduse esinemisel (nt taustakontrolli teostamine viibib). Tellija teavitab täitjat lepingu täitmise hilisemast algustähtajast ja täitmisega alustamise viibimise põhjusest e-kirja teel.
   3. Töid teostatakse Lisa 2 punktis 7 nimetatud etappide kaupa:
      1. täitja teostab töid alustades etapist 1;
      2. täitja teostab etapi 2 kui etapp 1 on teostatud;
      3. täitja võib etapid 3-5 teostada järjestikku või paralleelselt;
      4. täitja teostab etapi 6 kui etapid 1-5 on teostatud.
   4. Tellija võib põhjendatud vajadusel teha täitjale ettepaneku muuta teostatavate tööde järjestust tingimusel, et ei muutu lepingu täitmise lõpptähtaeg ega kogumaksumus. Nimetatud muudatused lepitakse kokku poolte kontaktisikute poolt kirjalikku taasesitamist võimaldavas vormis.
   5. Täitja esitab hankelepingu täitmisel iga oma alltöövõtja, kellega sõlmitud alltöövõtulepingu käibemaksuta maksumus ületab 50 000 eurot, nime ja registrikoodi ning alltöövõtulepingu nimetuse, kuupäeva, numbri ja summa.
   6. Täitja kohustub rakendama tööde teostamisel meeskonnaliikmeid, kelle ta on esitanud riigihankes. Meeskonnaliikmete CV-d on lisatud lepingule (lisa 3).
   7. Lisaks meeskonnaliikmetele, kelle CV-d on lisatud lepingule (lisa 3), võib täitja vajadusel kaasata lepingu täitmisesse spetsialiste, kes ei pea vastama tellija poolt riigihankes kehtestatud nõuetele (v.a taustakontrolli läbimine vastavalt hankelepingu peatükile 7). Nimetatud spetsialistid osalevad lepingu täitmisel ainult koos riigihankes kehtestatud nõuetele vastavate meeskonnaliikmetega.
   8. Lepingut täidetakse eesti keeles. Lepingu täitmisesse kaasatud meeskonnaliikme(te) eesti keele oskus kõnes ja kirjas peab olema vähemalt tasemel, mis võimaldab meeskonnaliikme(te)l vahetult osaleda nii meeskonnatöös (koosolekud jmt) kui teostada lepingu esemeks olevaid arendustöid ja saada iseseisvalt, ilma täiendava tellija poolse juhendamiseta, aru tööülesannete ja tehniliste juhiste sisust ja tellijal kasutusel olevate töökeskkondade juhistest. Juhul, kui meeskonnaliikme(te) eesti keele oskus ei ole piisaval tasemel eelpool nimetatud osas, siis tagab täitja meeskonnaliikme(te)le omal kulul tõlgi, sh juba sõlmitud lepingu täitmise olukorras, kui ilmnevad probleemid eespoolviidatud kompetentsidega.
   9. Töid vahetult teostavate meeskonnaliikmete vahetamine või lisamine võib toimuda vaid tellija kirjalikku taasesitamist võimaldavas vormis antud nõusolekul. Täitja on kohustatud teavitama tellijat kirjalikku taasesitamist võimaldavas vormis meeskonnaliikme vahetamisest/lisamisest vähemalt 20 päeva enne meeskonnaliikme vahetamist/lisamist. Täitja on kohustatud tagama, et meeskonnaliikme vahetamise korral on uue meeskonnaliikme kompetentsus võrdne või ületab lepingu sõlmimise aluseks olevas riigihankes vastavale meeskonnaliikmele esitatud nõudeid (sh peab uue meeskonnaliikme kompetents olema võrdne või ületama riigihankes esitatud meeskonnaliikme hindamiskriteeriumite kohast kompetentsi).
   10. Tellijal on õigus keelduda täitja poolt lepingu täitmiseks esitatud meeskonnaliikme vahetamiseks või lisamiseks pakutavast meeskonnaliikmest, kui pakutav meeskonnaliige ei vasta eelnimetatud nõuetele.
   11. Lisaks punktis 3.9 sätestatule kohustub täitja tellijat vähemalt 14 päeva kirjalikku taasesitamist võimaldavas vormis ette teavitama meeskonnaliikmete planeeritud puhkustest ja lähetustest juhul, kui puhkuse või lähetuse kestus on 4 või rohkem kalendripäeva.
   12. Täitja annab kogu lepingu täitmise perioodi vältel jooksvalt tagasisidet tellija küsimustele ja arupärimistele ning annab tellija nõudmisel jooksvalt ülevaate ja esitleb juba teostatud või teostamisel olevaid töid.
   13. Tööde teostamise käigus tuleb täitjal vajadusel uuendada ka lepingu eseme dokumentatsiooni (kirjeldused, juhised, protsessianalüüs jmt) ja dokumentatsioon tellijale kokkulepitud viisil üle anda. Üleandmisel eelistatakse elektroonilist vormi.
   14. Pretensioonid töö tulemi plaanipärase edenemise, teostamise efektiivsuse ja kvaliteedi kohta annab tellija teada lisaks meeskonnaliikmele ka täitja lepingulisele kontaktisikule. Olulises ulatuses või korduvaid kõrvalekaldeid tellija juhiste järgimata jätmisel loetakse lepingu rikkumiseks.
   15. Täitja tagab ja vastutab tööks vajalike töövahendite, litsentside ja autoriõiguste eest iseseisvalt.
   16. Töid teostatakse üldjuhul tellija asukohas ning tavapäraselt ajavahemikul esmaspäevast neljapäevani kell 8:30-17:00 ja reedel kell 8:30-15:45.
   17. Väljaspool Siseministeeriumi infotehnoloogia- ja arenduskeskust ning selle haldusala ruume töötamisel transpordikulusid, sidekulusid, ruumide renti jms tellija ei hüvita.
   18. Täitja ei tohi tegeleda lepingu osas avalike suhetega ning anda teateid pressile, elektroonilisele meediale, üldsusele või teistele auditooriumidele, välja arvatud tellija eelneval kirjalikku taasesitamist võimaldaval nõusolekul.
3. **Vastutus**
   1. Lisaks mujal lepingu dokumentides sätestatud tingimustele on tellijal õigus nõuda ja täitjal on kohustus maksta leppetrahvi tarne üleandmisega viivitamisel 0,5% vastava hankelepingu kogumaksumusest iga viivitatud tööpäeva eest.
   2. Oluliseks rikkumiseks loevad pooled lisaks võlaõigusseaduses ja mujal lepingus sätestatule muuhulgas:
      1. mõjuva põhjuseta lepingu täitmise katkestamine või täitmisele mitte asumine;
      2. valeinfo esitamine;
      3. lepingu täitmiseks vajalike õiguste (sealhulgas load, litsentsid, intellektuaalse omandi õigused) puudumine;
      4. intellektuaalse omandi õiguste ja nende kasutamise tingimuste rikkumine;
      5. korduv (vähemalt kahel korral) meeskonnaliikme vahetamine isikuga, kes ei vasta kokku lepitud nõuetele või meeskonnaliikme vahetamine ilma tellija eelneva vähemalt kirjalikku taasesitamist võimaldavas vormis antud nõusolekuta;
      6. lepingu täitmisel korduv (vähemalt kahel korral) VÕS §-des 5 ja 6 sätestatud hea usu ja mõistlikkuse põhimõtete mittejärgimine, sh koostöö takistamine tellija ja tema määratud isikute vahel ja lepingus määratud eesmärkide saavutamise takistamine;
      7. konfidentsiaalsuskohustuse rikkumine;
      8. lepingujärgsete kohustuste korduvat (vähemalt kahel korral) täitmata jätmist;
      9. tähtaegselt lepingu täitmata jätmist selliselt, et tehnilises kirjelduses sätestatud eesmärgi täitmine ei ole enam tähtaegselt realistlik ja/või täitja poolse tegevuse või tegevusetuse tõttu ei ole võimalik enam kasutada lepingu rahastamiseks ettenähtud vahendeid;
      10. lepingujärgsete kohustuste üleandmine kolmandale isikule ilma tellija digiallkirjastatud nõusolekuta.
      11. Lepingu erakorraline lõpetamine ei võta tellijalt õigust nõuda täitjalt leppetrahvi ja kahju hüvitamist. Juhul kui ühe ja sama rikkumise eest võimaldab leping nõuda leppetrahvi mitme sätte alusel, on tellijal õigus otsustada, millise sätte alusel ta leppetrahvi nõuab.
   3. Täitja vastutab tema poolt kaasatud meeskonnaliikmete poolt tellija juhiste kohase täitmise eest.
   4. Muud tingimused on sätestatud SMIT-i töövõtulepingu üldtingimustes.
4. **Tööde vastuvõtmine ja arveldamine**
   1. Lepingu kogumaksumus on ……….. eurot, millele lisandub käibemaks ning mis sisaldab ka kõiki intellektuaalomandiga seotud tasusid.
   2. Tööd antakse üle etappides, mis on toodud tehnilise kirjelduse punktis 7. Etappide teostamise järjestus on välja toodud lepingu punktis 3.3.
      1. Etappide 1-5 üle andmisel makstakse iga etapi eest 15% lepingu summast, summas ….. eurot.
      2. Etapi 6 üle andmisel makstakse etapi eest 25% lepingu summast, summas … eurot.
   3. Tööde üldisteks vastuvõtukriteeriumiteks on:
      1. vastavus lähteülesandes toodud ärilisele- ja tehnilisele kirjeldusele;
      2. vigade ja kõrvalmõjude puudumine.
   4. Peale iga etapi teostamist koostatakse üleandmise-vastuvõtmise akt (ÜVA). ÜVA valmistab ette täitja vastavalt tellija poolt etteantud vormile, milles on sätestatud täitja poolt teostatud tulemi kirjeldus ja tööde maksumus. ÜVA allkirjastatakse tellija ja täitja kontaktisikute poolt.
   5. Tellijal on kakskümmend tööpäeva aega kontrollida vastuvõtmiseks esitatud tööde lepingutingimustele vastavust ning ÜVA allkirjastamiseks. Tellija võib nimetatud tähtaega pikendada, kui pikendamine on põhjendatud.
   6. Peale ÜVA allkirjastamist poolte poolt, esitab täitja maksjale arve vastavas etapis teostatud tööde eest vastavalt ÜVA-le ja punktile 5.2.
   7. Täitja annab tellijale koos ÜVA-ga üle lepingu eseme juurde kuuluva tehnilise ja muu lepingu eseme kasutamiseks ja haldamiseks vajaliku dokumentatsiooni tellija soovi kohaselt kas paberil ja/või elektroonilisel andmekandjal (CD/DVD vms) ja/või e-posti teel või paigaldab selle tellija näidatud keskkonda.
   8. Kui täitja on Eestis registreeritud ettevõte saadab täitja tellijale Eesti e-arve standardile vastava e-arve e-arvete operaatori kaudu pärast ÜVA allkirjastamist poolte poolt. Kui täitja ei ole Eestis registreeritud ettevõte, saadab täitja tellijale pdf formaadis e-arve e-posti aadressile arved@smit.ee.
   9. E-arves peab lisaks standardis nimetatud andmetele olema toodud tellija kontaktisiku perekonnanimi, riigihanke viitenumber, hankelepingu number, hankelepingu osa 15-kohaline viitenumber ja välisvahendite projekti tunnus: 1S40-RF21-01212-RR2.
   10. Arve maksetähtaeg on 21 kalendripäeva arvates nõuetekohase arve saamisest. Tingimustele mittevastav arve ei kuulu tasumisele.
5. **Välisvahendite kasutamisest tulenevad nõuded** 
   1. Lepingut rahastatakse välisvahenditest.
   2. Välisvahendite kasutamise lõpptähtpäev on 31.08.2029
   3. Kui tegevuste raames tekib avalik vaade kliendile, siis lisatakse võimalusel tööde teostaja logo või viide töö teostajale.
   4. Pooled on teadlikud ja kohustatud täitma nõudeid, mis kohalduvad partnerile ja Euroopa Liidu ühtekuuluvus- ja siseturvalisuspoliitika fondidest rahastatud projektidele ning mis on toodud:
      1. Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduses (<https://www.riigiteataja.ee/akt/130062023056>);
      2. Vabariigi Valitsuse 12.05.2022 määruses nr 55 „Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakenduskavade vahendite andmise ja kasutamise üldised tingimused“ (<https://www.riigiteataja.ee/akt/105072023254> );
      3. Vabariigi Valitsuse 12.05.2022 määruses nr 54 „Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine“ (<https://www.riigiteataja.ee/akt/117052022012>).
6. **Taustakontrolli teostamine**
   1. Kõigi täitja poolt töid teostavate meeskonnaliikmete osas viiakse enne nende poolt tööde teostamisega alustamist läbi politsei ja piirivalve seaduse § 7(59) sätestatud taustakontroll (alus § 7 (59) lg 1 p 2).
   2. Täitja on kohustatud informeerima tööle asuvaid meeskonnaliikmeid taustakontrolli teostamise vajadusest.
   3. Taustakontrolli läbiviimiseks edastab täitja tellijale tellija etteantud nõusoleku vormil vastava meeskonnaliikme kirjaliku nõusoleku hiljemalt 5 (viie) tööpäeva jooksul. Juhul, kui täitja ei edasta viidatud aja jooksul nõusolekut, loetakse see täitja poolseks viivituseks.
   4. Kui meeskonnaliige keeldub taustakontrolliks nõusoleku andmisest, keeldub tellija vastava meeskonnaliikme tööle lubamisest ning nõuab meeskonnaliikme vahetamist.
   5. Tellijal on õigus keelduda meeskonnaliiget töid teostama lubamast, kui taustakontrolli tulemusena teatavaks saanud informatsiooni kohaselt ei ole meeskonnaliige sobilik tellija töid teostama. Lähtuvalt informatsiooni tundlikkusest, ei avaldata täitjale taustakontrolli käigus saadud andmeid.
   6. Juhul kui meeskonnaliige ei nõustu taustakontrolliga või ei osutu selle tulemusena tellijale sobivaks, kohustub täitja tagama meeskonnaliikme kohese vahetamise. Kui konkreetses tellimuses või lepingus ei ole sätestatud teisiti, siis nimetatud põhjusel meeskonnaliikme vahetamine ei ole aluseks tarne tähtaja muutmiseks.
7. **Garantiitingimused**
   1. Täitja on kohustatud tagama garantiiajal tulemil ilmnenud puuduste tasuta kõrvaldamise vastavalt vea prioriteetsusele järgnevalt:
      1. kriitilised vead 2 tööpäeva jooksul peale sellekohase teate edastamist tellija poolt täitjale. Kriitiliseks veaks loetakse tarkvara arendusega seotud viga, mille tõttu: tarkvara tervikuna ei ole võimalik kasutada; tarkvara põhifunktsionaalsus ei tööta või on oluliselt häiritud; tarkvara lubab/teostab mitteautoriseeritud operatsioone; kahjustatud on süsteemis olevad andmed; kasutajale või seotud infosüsteemidele/andmebaasidele väljastatakse ebaõigeid andmeid/tulemusi. Kriitiliseks veaks loetakse sealhulgas ebamõistliku sagedusega esinevad sarnased mittekriitilised vead;
      2. mittekriitilised vead 5 tööpäeva jooksul peale sellekohase teate edastamist tellija poolt täitjale. Mittekriitiliseks veaks loetakse infosüsteemi toimehäiret, mis ei ole põhjustatud riistvarast või muust tarkvarast või muust arendustööst ja mida ei saa käsitleda kriitilise veana.
   2. Muud garantiikohased tingimused on sätestatud SMIT-i töövõtulepingu üldtingimustes.
8. **Lepingu kehtivus ja selle muutmine**
   1. Leping jõustub hetkest, mil pooled on selle allkirjastanud ning kehtib kuni poolte lepinguliste kohustuste täitmiseni.
   2. Tellijal on õigus lepingu täitmise tähtaega pikendada tellijast või vääramatu jõu asjaolu esinemisest tingitud viivituse võrra.
   3. Õigused ja kohustused, mis oma olemusest tulenevalt ei sõltu lepingu kehtivusest, jäävad kehtima peale lepingu lõppu.
   4. Tellijal on õigus hankeleping täitja suhtes erakorraliselt üles öelda hankelepingu olulise rikkumise tõttu või muul üldtingimustes kehtestatud alusel.
9. **Täitja kinnitused**
   1. Täitja avaldab ja kinnitab, et:
      1. ta on lepinguga ja riigihanke alusdokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
      2. lepingu täitmisega ei kahjustata kolmandate isikute õigusi ja huve ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
      3. ta on tutvunud lepingu lahutamatuks osaks olevate töövõtulepingu üldtingimustega ja kodukorraga.

*Leping on allkirjastatud digitaalselt.*

**Lisa 1.2** **Üleandmise-vastuvõtmise akti vorm (ÜVA)**

Alus (*täida need read, mis kohalduvad):*

Riigihanke viitenumber: ….

Riigihanke nimetus: …

Hankeleping nr …., sõlmitud …. a.,

Hankelepingu osa viitenumber (15-kohaline): …

Välisvahenditest rahastatud projekti toetuse kood ja nimetus: …

Käesolevaga annab ………….. (täitja *ettevõtte nimi*) üle ning ……… (tellija *asutuse nimi*) võtab vastu (edaspidi lepingu ese):

1. …….. (*täida lepingu esemest tulenev võimalikult detailne sisu):*

* *tulemi puhul maksumus, etapi eesmärgi kirjeldus, teostamise periood, vajadusel jira ticketite viited jne;*

1. ………(dokumentide loetelu).

Üleantava lepingu eseme kogumaksumus on *……………….* eurot (lisandub käibemaks).

………………. (täitja *lepingujärgse kontaktisiku nimi)* kinnitab, et lepingu ese on üle antud tähtaegselt, vastavalt lepingus sätestatud tingimustele.

…………….. (tellija *lepingujärgse kontaktisiku nimi)* kinnitab, et vastuvõetud lepingu ese vastab lepingus sätestatud tingimustele ning lepingu ese on üle antud ja vastuvõetud vastavalt lepingus sätestatud tähtajale ja tingimustele.

*Käesolev üleandmise-vastuvõtmise akt on allkirjastatud digitaalselt.*

|  |  |  |
| --- | --- | --- |
| Täitja:  …………………  /asutuse nimi/  …………………..  /allkirjastaja nimi/ | / | Tellija:  …………………  /asutuse nimi/  …………………..  /allkirjastaja nimi/ |